CELEX: 32015R0803
Language: lv
Date: 2015-05-19 00:00:00
Title: Komisijas Īstenošanas regula (ES) 2015/803 (2015. gada 19. maijs) par atsevišķu preču klasifikāciju kombinētajā nomenklatūrā

23.5.2015   
               
               
                  LV
               
               
                  Eiropas Savienības Oficiālais Vēstnesis
               
               
                  L 128/4
               
            KOMISIJAS ĪSTENOŠANAS REGULA (ES) 2015/803
      (2015. gada 19. maijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
      tā kā:
      
                  (1)
               
               
                  Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 12. panta 6. punktu (2). Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2015. gada 19. maijā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ĢD ģenerāldirektors
            
            Heinz ZOUREK
         
      
      
         (1)  OV L 256, 7.9.1987., 1. lpp.
      
      
         (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Izstrādājums cilvēka galvaskausa formā, kas izgatavots no plastmasas un kura izmērs ir aptuveni 9 × 11 × 7 cm. Galvaskausa acu dobumos iestrādātas mirgojošas gaismas diodes (LED), kuras darbojas ar baterijām un kuras var ieslēgt un izslēgt, izmantojot slēdzi izstrādājuma pamatnē.
                     (Skatīt fotoattēlu) (*)
                     
                  
                  
                     3926 40 00 
                  
                  
                     Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu (VIN) un KN kodu 3926  un 3926 40 00  formulējumu.
                     Izstrādājumu nevar klasificēt pie lampām apakšpozīcijā 9405 , jo tā galvenā funkcija nav telpas apgaismošana, tā arī nav specializētā lampa (sk. arī harmonizētās sistēmas (HS) skaidrojumus par pozīciju 9405 , I daļas 1) un 3) punktu).
                     Ņemot vērā izstrādājuma objektīvās īpašības, tas nav paredzēts kā svētku izstrādājums (sk. arī kombinētās nomenklatūras skaidrojumus par pozīciju 9505 ). To var izmantot kā dekoratīvu elementu visu gadu. Tādējādi to nav iespējams klasificēt arī pozīcijā 9505  pie svētku izstrādājumiem.
                     Izstrādājums sastāv no dažādiem komponentiem VIN 3.b) nozīmē. To veido komponents cilvēka galvaskausa formā, kas izgatavots no plastmasas, un LED, kuras darbojas ar baterijām, šiem komponentiem kopā veidojot vienotu veselumu (sk. arī HS skaidrojumus attiecībā uz VIN 3.b), (IX)).
                     Ņemot vērā izstrādājuma objektīvās īpašības, izstrādājums ir galvenokārt paredzēts dekoratīviem mērķiem. Apgaismojums ir tikai papildu efekts, kas pastiprina dekoratīvo nozīmi. Tādēļ izstrādājuma pamatīpašības VIN 3.b) nozīmē nosaka plastmasas komponents cilvēka galvaskausa formā.
                     Izstrādājums tāpēc jāklasificē ar KN kodu 3926 40 00  pie citādiem dekoratīviem izstrādājumiem no plastmasas.
                  
               
            (*)  Fotoattēls pievienots tikai informācijai.